Seramas

Seramas () – sala Indonezijoje, Molukų salyne, Maluku provincijoje. Plotas 17 100 km². Sala kalnuota. Aukščiausia vieta – Binajos kalnas (3027 m). Dengia tropiniai miškai.

Salos šiaurės rytuose išgaunama nafta. Apdirbama kopra, dervos, sago, auginami gvazdikėliai, muskatai, žvejojama žuvis. Senieji salos gyventojai yra vemaliai ir aluniai. Didžiausias Seramo miestas – Masohis.

XV–XVI a. Seramas buvo pavaldus Ternatei ir jos vasalinei valstybei Buru. XVI a. aktyviai veikė portugalų misionieriai. Nuo XVII a. pr. Seramas tapo pavaldus olandams.

Indonezijos salos
Molukų salynas